Happy Meal-speelding nou ŉ boek by dié McDonald’s-takkeDie spesiale Roahld Dahl Happy Meal (Foto: McDonalds New Zealand) McDonald’s-restaurante in Nieu-Seeland gaan oor die volgende ses weke Roald Dahl-boeke weggee saam met elke kinderete, of “Happy Meal”, soos dit bekend staan. Die boeke beplan om ongeveer 800 000 boeke deur die bekende outeur weg te gee, in plaas van die speelgoed wat gewoonlik saam met ŉ hamburger en koeldrank weggegee word. Dit sluit Roald Dahl se bekende werke soos Fantabulous BFG, Amazing Matilda en Wonderful Mr Willy Wonka in, berig The Independent. “Talle ouers onthou die Roald Dahl-karakters toe hulle grootgeword het, en dit is nou die ideale geleentheid om hulle aan ŉ nuwe geslag bekend te stel,” het Jo Mitchell, direkteur van bemarking by McDonald’s in Nieu-Seeland, aan die mediahuis gesê. Elke boek sal ŉ uittreksel uit die oorspronklike boek bevat met illustrasies deur Quentin Blake en ŉ groep plakkers en ander prettige aktiwiteite. Die projek vorm deel van McDonald’s se wêreldwye leesprogram om kinders aan te moedig om meer te lees. Die Roald Dahl-boeke wat saam met Happy Meals by McDonald’s in Nieu-Seeland weggegee word